Heeldag teepartytje – toortsie.com
Oktober 27, 2018 Oktober 27, 2018 ~ Toortsie
Heeldag teepartie? Soos in heeldag? Regtig?
Hoe dan anders!
Dit was hoe ek my verjaardag kon vier. Wat ‘n voorreg! ‘n Heeldag teepartytjie.
Ek is dankbaar dat ek die voorreg het om my tyd redelik self kan indeel en dat ek so ‘n dag kan hê.
Dus, twee dae voor my verjaarsdag besluit ek, dit is wat ek wil doen en stuur wild en wakker whattsapps uit dat ek die dag verjaar, hier is koek en tee vanaf 11 vm tot 6 nm en wanneer hulle ‘n kansie het, kom loer in en los die present, jy is die present.
Vir een maal in my lewe was alles betyds reg, kan julle glo! Ek wou nog half 11 nóg ‘n souttert begin bak, toe ek net besef: dis onnodig. Rustig kon ek die koppies en eetgoedjies en water en sap neersit, en 11 vm kon ek rustig met ‘n koppie tee gaan sit en wag vir die gaste.
O gits! Sewe minute oor elf is hier nog NIEMAND!
Tien oor 11. Steeds niemand! WAT GAAN AAN? !!
Kwart oor 11 kom die eerste persoon. AG DANKIE TOG!
En hulle het gekom en gegaan tot die laaste een half 7 weg is.
Wat ‘n present! Sjoe! Dit was lekker, lekker, lekker, lekker!
Hier was nooit te veel mense op een slag nie, ek kon rustig tee aandra en verskriklik lekker kuier saam met elke persoon. En hulle het lekker saamgekuier.
Ek het strome van seën ontvang, die hele dag.
‘n Heeldagteepartytjie. Is dit nie ‘n voorreg nie?
Verjaar is lekker. Verjaar is spesiaal. Verjaar is ‘n geskenk van God. Verjaar is iets om oor bly te wees, 🙂 En ek IS bly. 🙂
Ek sal nou weer kan uithou tot volgende jaar.
Uhm, ek het vreeslik uitgekyk vir ‘n grasgroen giggelbus, maar ek weet hy dwaal tans in die verre noorde van ons land, dit is darem net te ver om gou vir ‘n teepartytjie na die verre suide te kom, né!
Posted in Uncategorized	heeldag teepartytjieteepartytjieToortsie verjaar
Next ›Toortsie, is als reg?
26 thoughts on “Heeldag teepartytje”
Oktober 27, 2018 om 7:22 vm
Bly jou dag was lekker…maak jou reg vir ‘n vliegery saam met my en Bondels en Trommeltjie en Hester….😉🌻
Oktober 27, 2018 om 7:25 vm
Maar julle moenie onderstebo vlieg nie!
Oktober 27, 2018 om 7:26 vm
Jy gaan vlieg bestuur, ek gaan sê waarnatoe…..
Ek dink nie jy wil nie!
Oktober 27, 2018 om 7:33 vm
Julle wou mos nou saamkom, nou moet jy maar vlieg suster….🤣🤣😂
Oktober 27, 2018 om 7:36 vm
My geoot mond! Ai! So bang sy mis iets!
Oktober 27, 2018 om 7:48 vm
Oktober 27, 2018 om 7:31 vm
Baie geluk, Toortsie! Ek is bly jy kon so ‘n heerlike dag daarvan maak.
Oktober 27, 2018 om 7:35 vm
Oktober 27, 2018 om 7:47 vm
Een hele dag lank verjaarsdag hou, koek en tee en gesels! Ek kan glo jy voel uit jou sokkies uit geseënd, Toortsie.
Oktober 27, 2018 om 9:05 vm
Rêrig ‘n hele dag lank! Ek het sommer vandag ‘n rekord geslaan by die parkrun, net omdat ek nog op so ‘n galop is.
Oktober 27, 2018 om 7:52 nm
Veels geluk en mooi verjaarsdagwense!
Oktober 27, 2018 om 8:04 nm
Oktober 27, 2018 om 9:25 nm
Die gogga was darem daar… en het y ooreet aan heerlike banting soetgoed
Oktober 27, 2018 om 9:34 nm
Ja die Seegogfa is ‘n regte staatmaker
Oktober 27, 2018 om 10:06 nm
Ek is natuurlik baie lief vir die gogga. ❤️😊
Oktober 28, 2018 om 7:28 vm
Baie geluk Toortsie, dit klink na my soort party…
Oktober 28, 2018 om 7:41 vm
Dit wás baie lekker. 😁
Oktober 28, 2018 om 7:31 vm
Heeldag se teedrink! Ek kan jou glo dat die kuiery heerlik gesellig was. Ek is bly jy het dit geniet.
Oktober 28, 2018 om 7:42 vm
Heeldag geklets 😁🙃🤪😊
Oktober 28, 2018 om 7:54 vm
Dis iets wat ons goed doen!
Oktober 30, 2018 om 9:22 nm
Bly jy het jou dag so geniet saam met kosbare mense. Dis voorwaar ń voorreg. Baie geluk. Nou ja, Toortsie die loods ons salueer jou.
Oktober 30, 2018 om 9:37 nm
Oeeee julle moet mooooi dink. Mooi, hoor, baie mooi.
November 7, 2018 om 6:28 vm
Ek is sooooo laat met geluk sê. Maar dit beteken jou verjaarsdag het nou eeers met hierdie laat wens opgehou. Baie geluk. Mag die nuwe jaar ekstra woema in gallon dromme bring. En ek dink dis hoe mens moet kuier met verjaarsdae….heeldag lank
November 7, 2018 om 6:33 vm
Baie baie dankie. 😁